**ВЪПРОСИ И ОТГОВОРИ ПО ПРОЦЕДУРА**

**чрез подбор**

**BG14MFOP001-2.016 „Продуктивни инвестиции в аквакултурите“**

**Сектор „Рециркулационни системи“ и Сектор „Изграждане на нови, както и разширяване и модернизация на съществуващи аквакултурни стопанства“, Програма за морско дело и рибарство, одобрени с Докладна записка № 93-186/ 13.01.2021 г. от Ръководителя на Управляващия орган на ПМДР**

**ВЪПРОС 1**

Здравейте!

В Условията за кандидатстване по процедурата е записано: "При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях". В случай, че лицето, което представлява кандидата не притежава КЕП /като физическо лице, и като представител на фирмата - кандидат/, моля да отговорите дали е допустимо пълномощното да бъде нотариално заверено, сканирано и прикачено в ИСУН към проектното предложение.

С уважение,

"Ф.П. Консулт" ЕООД

гр. София 1404

бул."България" 49а

ет. 4, офис 34

тел. +359 876 700 698

+359 877 175 200

**ВЪПРОС 2**

Здравейте,

Допустими кандидати ли са по процедура № BG14MFOP001-2.016 „Продуктивни инвестиции в аквакултурите“, мярка 2.2 „Продуктивни инвестиции в аквакултурите” кооперации регистрирани по реда на Закона за кооперациите?

С уважение,

Петър Петров

**ВЪПРОС 3**

**From:** Nikolay Ivanoff Wuesten [mailto:n.wuesten@bff-cmd-group.com]
**Sent:** Tuesday, December 22, 2020 3:22 PM
**To:** pmdr
**Subject:** Въпрос по УК по мярка 2.2. „Продуктивни инвестиции в аквакултурите“- Процедура BG14MFOP001-2.016 „Продуктивни инвестиции в аквакултурите“

Уважаеми Дами и Господа,

Във връзка с доказване на изпълнението на  критерий 10 „Иновации в стопанството” от  Критериите и методиката за оценка на проектните предложения по мярка  **2.2. „Продуктивни инвестиции в аквакултурите“** на Процедура чрез подбор на проекти **BG14MFOP001-2.016 „Продуктивни инвестиции в аквакултурите“** – а имено: „представяне на …Становища от две независими научни организации в областта на аквакултурите…“, моля да бъде пояснено може ли да се приеме, че в обхвата на понятието „научни организации“ попадат всички организации дефинирани в Приложение №5 „Определения“ към „Условията за кандидатстване“ по процедура **BG14MFOP001-2.001 „Иновации в аквакултурата”, мярка 2.1 „Иновации в аквакултурата”** - 31.12.2018 г. както следва:

„Научни организации

„Научни организации“ са висшите училища и колежи (съгласно номенклатурата на Националния статистически институт), институтите на Българската академия на науките, институтите на Селскостопанската академия, ведомствените научни институти, неправителствените организации, осъществяващи научноизследователска и развойна дейност.“

С уважение:

Н. Вюстен

**ОТГОВОРИ**

**Въпрос 1:**

**Не.** В т. 23 „Начин на подаване на проектните предложения/концепциите за проектни предложения“ от Условията за кандидатстване е разписано изрично, че Проектното предложение се подава електронно чрез ИСУН 2020 като се подписва с КЕП от лице с право да представлява кандидата или упълномощено от него лице. Когато кандидатът се представлява заедно от няколко физически лица, проектното предложение се подписва от всяко едно от тях при подаването.

При упълномощаване следва да се приложи пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях. От текста на пълномощното трябва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение и да подпише с КЕП документите, за които не е изрично отбелязано в т. 24 от Условията за кандидатстване, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

**Въпрос 2:**

**Не.** В т. 11 „Допустими кандидати“ от Условията за кандидатстване е разписано, че „За получаване на безвъзмездна финансова помощ могат да кандидатстват лица, регистрирани по Търговския закон, развиващи дейност в сектор Аквакултури и които ще развиват дейност в сектора.“

**Въпрос 3:**

**Да.** Вобхвата на понятието „научни организации“ по процедурата попадат научни организации в областта на аквакултурите, каквито са висшите училища и колежи (съгласно номенклатурата на Националния статистически институт), институтите на Българската академия на науките, институтите на Селскостопанската академия, ведомствените научни институти, неправителствените организации, осъществяващи научноизследователска и развойна дейност.“